CELEX ID: 32006D0730

--- ENGLISH ---

Document:
$en_document

Summary:
$en_summary

--- DANISH ---

Document:
28.10.2006
DA
Den Europæiske Unions Tidende
L 299/23
RÅDETS AFGØRELSE
af 25. september 2006
om indgåelse på Det Europæiske Fællesskabs vegne af Rotterdam-konventionen om proceduren for forudgående informeret samtykke for visse farlige kemikalier og pesticider i international handel
(2006/730/EF)
RÅDET FOR DEN EUROPÆISKE UNION HAR —
under henvisning til traktaten om oprettelse af Det Europæiske Fællesskab, særlig artikel 133 og artikel 175, stk. 1, sammenholdt med artikel 300, stk. 2, første afsnit, første punktum, og artikel 300, stk. 3, første afsnit,
under henvisning til forslag fra Kommissionen,
under henvisning til udtalelse fra Europa-Parlamentet 
(
1
)
, og
ud fra følgende betragtninger:
(1)
Ved Rådets afgørelse 2003/106/EF af 19. december 2002 om indgåelse på Fællesskabets vegne af Rotterdam-konventionen om proceduren for forudgående informeret samtykke for visse farlige kemikalier og pesticider i international handel 
(
2
)
 blev Rådets formand bemyndiget til at udpege den eller de personer, der er beføjet til på Fællesskabets vegne at deponere godkendelsesinstrumentet hos De Forenede Nationers generalsekretær i overensstemmelse med artikel 25, stk. 1, i denne konvention (i det følgende benævnt »Rotterdam-konventionen«) 
(
3
)
. Godkendelsesinstrumentet og kompetenceerklæringen, der er indeholdt i afgørelsens bilag B, blev deponeret hos depositaren den 20. december 2002. Rotterdam-konventionen trådte i kraft den 24. februar 2004.
(2)
Domstolen annullerede ved sin dom af 10. januar 2006 i sag C-94/03 (Kommissionen mod Rådet) 
(
4
)
 afgørelse 2003/106/EF, da den kun var baseret på traktatens artikel 175, stk. 1, sammenholdt med traktatens artikel 300, idet den afgjorde, at både artikel 133 og artikel 175, stk. 1, sammenholdt med de relevante bestemmelser i artikel 300 var det korrekte retsgrundlag.
(3)
Domstolens dom har ingen indflydelse på EF's status som part i konventionen. I henhold til artikel 46 i Wienerkonventionen om traktatretten kræves der derfor ikke deponeret et nyt ratifikationsinstrument. Der kræves imidlertid en ny rådsafgørelse om godkendelse af Rotterdam-konventionen og en ændret kompetenceerklæring på grund af, at retsgrundlaget er ændret, jf. Rotterdam-konventionens artikel 25, stk. 3.
(4)
Af hensyn til retssikkerheden og for at undgå et retligt tomrum bør denne afgørelse få virkning fra den dato, hvor afgørelse 2003/106/EF blev vedtaget —
TRUFFET FØLGENDE AFGØRELSE:
Artikel 1
Rotterdam-konventionen om proceduren for forudgående informeret samtykke for visse farlige kemikalier og pesticider i international handel, som blev undertegnet i Rotterdam den 11. september 1998, (i det følgende benævnt »Rotterdam-konventionen«), godkendes på Fællesskabets vegne.
Artikel 2
Rådets formand bemyndiges til at udpege de(n) person(er), der er beføjet til på Fællesskabets vegne at deponere den kompetenceerklæring, som er fastlagt i bilaget til denne afgørelse, i overensstemmelse med Rotterdam-konventionens artikel 25, stk. 3.
Artikel 3
Denne afgørelse får virkning fra den 19. december 2002.
Udfærdiget i Bruxelles, den 25. september 2006.
På Rådets vegne
M. PEKKARINEN
Formand
(
1
)
  Udtalelse af 5.9.2006 (endnu ikke offentliggjort i EUT).
(
2
)
  
            
EUT L 63 af 6.3.2003, s. 27
.
(
3
)
  
            
EUT L 63 af 6.3.2003, s. 29
.
(
4
)
  Endnu ikke offentliggjort i Samling af Afgørelser.
BILAG
Erklæring fra Det Europæiske Fællesskab i henhold til Rotterdam-konventionens artikel 25, stk. 3
Det Europæiske Fællesskab erklærer, at det i henhold til traktaten om oprettelse af Det Europæiske Fællesskab, særlig artikel 175, stk. 1, har kompetence til at indgå internationale aftaler og opfylde de forpligtelser, de medfører, når de bidrager til bestræbelserne på at nå følgende mål:
—
bevarelse, beskyttelse og forbedring af miljøkvaliteten
—
beskyttelse af menneskers sundhed
—
forsigtig og rationel udnyttelse af naturressourcerne
—
fremme på internationalt plan af foranstaltninger til løsning af de regionale og globale miljøproblemer.
Det Europæiske Fællesskab erklærer endvidere, at det i henhold til artikel 133 i traktaten har enekompetence, når det drejer sig om den fælles handelspolitik, herunder bl.a. handel med varer.
Desuden erklærer Det Europæiske Fællesskab, at det allerede har vedtaget retsakter, herunder Europa-Parlamentets og Rådets forordning (EF) nr. 304/2003 af 28. januar 2003 om eksport og import af farlige kemikalier 
(
1
)
, der forpligter dets medlemsstater på områder, som omfattes af Rotterdam-konventionen, og at det vil fremlægge og om nødvendigt ajourføre en fortegnelse over disse retsakter for Rotterdam-konventionens sekretariat.
Det Europæiske Fællesskab er ansvarligt for opfyldelsen af de forpligtelser i medfør af Rotterdam-konventionen, der henhører under gældende fællesskabsret.
Udøvelsen af Fællesskabets kompetence er i sagens natur til stadighed under udvikling.
(
1
)
  
            
EUT L 63 af 6.3.2003, s. 1
. Senest ændret ved Kommissionens forordning (EF) nr. 777/2006 (
EUT L 136 af 24.5.2006, s. 9
).

Summary:
Farlige kemikalier i international handel (Rotterdam-konventionen)
RESUMÉ AF:
Rotterdam-konventionen
Afgørelse 2003/106/EF om indgåelse af Rotterdam-konventionen
Afgørelse 2006/730/EF om indgåelse af Rotterdam-konventionen
HVAD ER FORMÅLET MED KONVENTIONEN OG AFGØRELSERNE?
Konventionen sikrer en 
procedure med forudgående informeret samtykke
 (PIC) for visse farlige kemikalier og pesticider i international handel.
Afgørelserne sikrer, at 
EU
 godkender, indgår og deltager i 
Rotterdam-konventionen
, efter at 
Domstolen
 havde gjort den oprindelige afgørelse ugyldig på grund af retlige omstændigheder.
HOVEDPUNKTER
Konventionen:
regulerer import og eksport af 52 farlige kemikalier og pesticider
kræver, at ethvert anført kemikalie skal have fået en importørs forudgående samtykke, før det kan eksporteres
fastlægger procedurer for informationsudveksling om afgørelser, der træffes af importlande
kræver, at alle, der underskriver konventionen, udpeger en national myndighed, som skal sikre den fulde gennemførelse
spørger hver underskriver, om de er parate til at acceptere import af de kemikalier og pesticider, der er opført på listen, eller ikke
kræver, at eksportører sikrer, at de kemikalier, der er anført på de tilhørende lister, ikke eksporteres, hvis importlandet ikke har givet formelt tilsagn
kræver, at parter, der har forbudt et kemikalie eller underkastet det strenge restriktioner, skal underrette konventionens 
sekretariat
 om dette
sikrer udveksling af videnskabelige, tekniske, økonomiske og juridiske oplysninger om de omfattede kemikalier samt mulighed for teknisk bistand til udviklingslande for så vidt angår regulering af kemikalier
tillader et land, der har tilsluttet sig konventionen, at trække sig fra konventionen et år efter, at det har tilkendegivet, at det ønsker at gøre dette
omfatter ikke narkotika, radioaktivt materiale, affald, kemiske våben, fødevarer og fødevaretilsætningsstoffer, genetisk modificerede organismer eller kemikalier, der eksporteres med henblik på forskning.
IKRAFTTRÆDELSESDATO
Konventionen trådte i kraft den 
24. februar 2004
.
BAGGRUND
Den 
10. januar 2006
 afsagde Domstolen dom i 
sag C-94/03
. 
Europa-Kommissionen
 havde anlagt sag mod 
Rådet
 og bad Domstolen om af 
ugyldiggøre
 Rådets afgørelse 
2003/106/EF
, som havde godkendt Rotterdam-konventionen på vegne af EU.
Kommissionen mente, at afgørelsen skulle have været baseret udelukkende på artiklen i traktaten om den fælles handelspolitik (på daværende tidspunkt 
artikel 133
 i Amsterdamtraktaten), og ikke på den anvendte artikel, som omhandlede miljøpolitik (
artikel 175
 i samme traktat).
Domstolen afsagde kendelse om, at begge artikler var påkrævede for at sikre det nødvendige juridiske grundlag, og ugyldiggjorde Rådets oprindelige afgørelse. Den nye afgørelse, som trådte i kraft på den dato, hvor dens forgænger blev vedtaget, sikrer, at der ikke er et juridisk tomrum.
For yderligere oplysninger henvises til:
Rotterdam-konventionens historie
 (
Europa-Kommissionen
)
Rotterdam-konventionens formål
 (
Europa-Kommissionen
).
HOVEDDOKUMENTER
Rotterdam-konventionen
 om proceduren for forudgående informeret samtykke for visse farlige kemikalier og pesticider i international handel (EUT L 63 af 
6.3.2003
, 
s. 29-47
).
Rådets afgørelse 
2003/106/EF
 af 
19. december 2002
 om indgåelse på Fællesskabets vegne af Rotterdam-konventionen om proceduren for forudgående informeret samtykke for visse farlige kemikalier og pesticider i international handel (EUT L 63 af 
6.3.2003
, 
s. 27-28
).
Rådets afgørelse 
2006/730/EF
 af 
25. september 2006
 om indgåelse på Det Europæiske Fællesskabs vegne af Rotterdam-konventionen om proceduren for forudgående informeret samtykke for visse farlige kemikalier og pesticider i international handel (EUT L 299 af 
28.10.2006
, 
s. 23-25
).
TILHØRENDE DOKUMENTER
Europa-Parlamentets og Rådets forordning (EU) 
nr. 
649/2012
 af 
4. juli 2012
 om eksport og import af farlige kemikalier (EUT L 201 af 
27.7.2012
, 
s. 60-106
).
Efterfølgende ændringer af forordning (EU) 
nr. 649/2012
 er blevet indarbejdet i grundteksten. Denne 
konsoliderede udgave
 har ingen retsvirkning.
seneste ajourføring 
6.8.2020